procesaur/Wiki.mk huggingface dataset:
Минималистичка музика

Минималистичка музика е стил на музика поврзан за делата на америкаснките композитори Ла Монте Јанг, Тери Рајли, Стив Рајх, Џон Адамс и Филип Глас. Настанува во Њујоркшката даунтаун сцена во 1960-тите години и е првично сметана за форма на експериментална музика наречена ''Њујоршка хипнотична школа.'' Истакнати одлики на овој стил се согласната хармонија, постојаниот пулс (доколку не мобилен се нарекува брчало), стагнирачка или постепена трансформација и повторувања на музички фрази или помали фигури, мотиви или ќелии. Може да вклучува и особини како додатни процеси и променување на фазата кои водат до терминот phase music. Минималистичките композиции кои се ослонуваат на строги процеси како техники на компонирање се обично наречени process music.
Започнувајќи во раните 1960-ти години како запуштена андерграунд сцена во алтернативните простори на Сан Франциско и таваните во Њујорк, минимализмот се шири и станува најпопуларниот стил во експерименталната музика во втората половина на 20 век. Движењето на почеток вклучувало десеттина композитори, иако само пет (Јанг, Рајли, Рајх, Глас и подоцна Џон Адамс) испливуваат меѓу јавноста и се најчесто асоцирани за Американската Минималистичка Музика. Во Европа, музиката на Луи Андриесен, Карел Гејвертс, Мајкл Најман, Гевин Брајарс, Хенрик Горецки и Арво Пјарт се смета за европски минимализам.
Не е јасно од каде доаѓа терминот ''минималистичка музика''. Стив Рајх вели дека тој термин му припаѓа на Мајкл Најман. Филип Глас верува дека Том Џонсон е првиот кој го споменува тој термин.
Ебелебен

Ебелебен (|Ebeleben) — мал град во округот Кифхојзер, во сојузната покраина Тирингија, Германија. Се наоѓа 13 километри југозападно од окружниот град Зондерсхаузен.
Градот поседувал голем замок, кој бил уништен во април 1945 година.
1 Географија
1.1 Местоположба
Ебелебен се наоѓа во северниот дел на Тирингија и е опколен од ридските масив Хајнлајте од североисток, од Дин од северозапад и од Хајлингер Хеен од југ.
Низ Ебелебен тече реката Хелбе.
1.2 Градски единици
Кон градот Ебелебен припаѓаат петте места: Алменхаузен, Гундерслебен, Рокензусра, Тирингенхаузен и Видермут.
Градски дел на Ебелебен е Маркзусра.
2 Политика
2.1 Градски совет
Градскиот совет на Ебелебен се состои од 14 членови. Членовите биле избрани на општинските избори на 26 мај 2019 година, што довело до следнава распределба:
Согласно припојувањето на општината Тирингенхаузен на 31 декември 2019 година, Градскиот совет бил проширен за еден член и сега се состоел од 15 членови и градоначалник.
Партија / Листа, Места 2019, Места 2014, Места 2009
FW, 8, 4, 6
CDU, 2, 2, 2
SPD/Левица, 2, –, –
SPD, –, 4, 5
Левица, –, 2, 2
NPD, 1, 1, –
ВфЛ 1888 Ебелебен, 1, 1, –
2.2 Градоначалник
Моментален градоначалник е Штефен Гребел. Бил избран на 15 април 2018 година.
2.3 Збратимени градови
Ебелебен е збратимен со следниве градови:
* Митвиц, Германија
3 Галерија
Лучано Берио

Лучано Берио, (24 октомври 1925 - 27 мај 2003) е италијански композитор. Познат е по неговите експериментални дела (пред сè ''Sinfonia'' и серијата соло дела наречени ''Sequenza'') како и неговите пионерски дела во електронската музика.
1 Композиции
Електронските дела на Берио датираат од периодот кога тој поминува време во миланското Studio di Fonologia. Едно од најзначајните дела создадени таму е ''Thema (Omaggio a Joyce)'' (1958), засновано на читањето на Улис на Џејмс Џојс од страна на Кети Берберијан, кое се смета за првото електроакустично дело во историјата на западната музика кое што користи глас и елетронска обработка на глас. Во подоцнежното дело ''Visage'' (1961), Берио создава емотивен јазик без зборови преку кратење и реанажирање на снимките на гласот на Кети Берберијан, јазик заснован на симболични и претставителни гестови и гласовни промени "од неартикулирани звуци до слогови, од смеа до плач и пеење, од афазија до променливи шеми на одредени јазици како Англиски, Италијански, Еврејски и Наполитански дијалект".
Во 1968 година, Берио ја завршува композицијата ''O King'' која се состои од две верзии, една за глас, флејта, кларинет, виолина, виолончело и пијано и другата за осум гласови и оркестар. Делото е во сеќавање на Мартин Лутер Кинг, кој беше убиен кратко пред Берио да ја напише композицијата. Во неа, гласовите ги интонираат првите самогласки (вокали) и потоа согласките го компонираат неговот име, расчекорувајќи ги за да го дадат неговот име во целост при крајот на делото.
Оркестралната верзија на ''O King'' е интегрирана во едно од најпознатите дела на Берио ''Sinfonia'' (1967/69), за оркестар и осум амплификувани гласови. Гласовите не се користени на традиционален начин, најчесто ниту пејат, но зборуваат, шепотат и врискаат. Третиот став е колаж на литературни и музички цитати. ''A-Ronne'' (1974) е слично структурирано, но пофокусирано на гласот. Првично е создадено како радио програма за пет глумци и потоа обработено за осум вокалисти и опционален дел за тастатури. Делото е една од соработките со поетот Едоардо Сангуинети, Т. С. Елиот и Карл Маркс.
Уште еден пример за влијанието на Сангуинети во делата на Берио е и ''Coro'' (премиерно изведено во 1977), за оркестар, соло гласови и голем хор, каде што хористите се парирани со инструментите од оркестарот. Ова дело трае околу еден час и истражува повеќе теми од фолклорната музика на различни региони, од Чиле, Северна Америка до Африка. Повторливите теми се израз на љубов и страст, тага и смрт. Фразата повторена често е "дојдете и видете ја крвта на улиците", повикувајќи се на поемата на Пабло Неруда, напишана во контекст на суровите настани во Латинска Америка за време на милитарните режими.
Во последниот период од творештвото, Берио се фокусира на користењето на live electronics, во делата ''Ofanìm'' (1988–1997) и ''Altra voce'' (1999), каде што техничкиот и електронскиот дел го спрема со музичарите од институтот Tempo Reale.
Роб Томас

Роб Томас (роден на ) е американски рок-музичар и текстописец. Кариерата ја започнал како пејач во бендот Matchbox Twenty, за подоцна да продолжи како соло артист. Има издадено два студиски албуми, и тоа ''...Something to Be'' (2005) и ''Cradlesong'' (2009).
Најпозната негова нумера е песната „Smooth“, која воедно е прва негова соработка со гитаристот Карлос Сантана. Песната освоила три Греми награди, а албумот ''Supernatural'' (на кој се наоѓа композицијата) се продал во повеќе од 30 милиони примероци на глобално ниво.
Освен за Сантана, Роб Томас има пишувано текстови за музичарите Мик Џегер, Марк Ентони и Вили Нелсон помеѓу останатите.
Интересно, Томас е роден во воена болница во тогашна Западна Германија, бидејќи неговите родители служеле во армијата на САД. Тој е исто така голем поборник за правата на геј заедницата.
Нора Џонс

Нора Џонс (|Norah Jones; родена на во , САД) е американска пејачка.
Соло кариерата ја започнала во 2002 година со издавањето на нејзиниот деби албум ''Come Away with Me''. Таа плоча била совршен спој на џез, кантри и поп-музика, што на пејачката и донела пет Греми награди следната година. Албумот се продал во 11 милиони примероци во САД и 26 милиони ширум светот. До ден денес, пејачката има објавено пет студиски албуми, сите наградени со платинести уверенија за милионски тираж. Сите нејзини студиски дискови добиле поволни оценки и рецензии од страна на музичките експерти.
Во досегашната кариера, Џонс има освоено девет Греми признанија, а нејзините музички изданија се продале во 50 милиони копии на светско ниво.
1 Дискографија
Албум, Година
''Come Away with Me'', 2002
''Feels Like Home'', 2004
''Not Too Late'', 2007
''The Fall'', 2009
''Little Broken Hearts'', 2012
Амстел Голд Рејс 2013

Амстел Голд Рејс 2013 било 48. издание на еднодневната велосипедска трка Амстел Голд Рејс. Се одржала на 14 април 2013 на растојание од 251,8 километри и била единаесетта трка во сезоната на Светската турнеја.
1 Екипи
Бидејќи Амстел Голд Рејс е настан на Светската турнеја на UCI, сите 19 UCI World Tour екипи се автоматски поканети и се обврзани да испратат екипа. Шест други екипи добиле специјални покани на трката и со тоа била создадена групата од 25 екипи.''UCI World Tour'' екипи кои настапиле на трката биле:
Шест други екипи со специјални покани:
2 Резултати
, Велосипедист, Екипа, Време, Бодови заСветската турнеја
1, 6ч 35' 21", 80
2, + 22", 60
3, + 22", 50
4, + 22", 40
5, + 22", 30
6, + 22", 22
7, + 22", 14
8, + 22", 10
9, + 22", 6
10, + 22", 2
Жеравовидни

Жеравовидните се ред птици кому му припаѓа голем број различни живи и изумрени фамилии. Видовите кои припаѓаат во овој ред се морфолошки различни и географски широко распространети.
Во овој ред традиционално се вбројуваат неколку фамилии водни и копнени фамилии. Тука спаѓаат 14 вида големи жерави и околу 145 вида помали барски птици (''Rallidae''). Овие две групи се сметаат за типични во овој ред. Останатите десетина фамилии, со по еден до три претставника, се нетипични за редот на жеравовидните.
1 Систематизација
Во Македонија од редот на жеравовидните (''Gruiformes'') среќаваме три фамилии со неколку вида:
* фамилија Жерави ''Gruidae''** вид Жерав ''Grus grus''* фамилија Барски кокошки ''Rallidae''**вид Барска кокошка ''Rallus aquaticus''**вид Крекс ''Crex crex''**вид Мала барска кокошка ''Porzana parva''**вид Дамчеста барска кокошка ''Porzana porzana''**вид Црвеноклуна блатна кокошка ''Gallinula chloropus''**вид Лиска ''Fulica atra''* фамилија Дропли ''Otididae''** вид Голема дропла ''Otis tarda''** вид Мала дропла ''Tetrax tetrax'' (Ex)
Др. Дре

Андре Ромел Јанг, познат како Д-р Дре (англиски: ''Dr. Dre'') (1965), е американски музички продуцент, рапер и повремено глумец. Д-р Дре е заслужен за комерцијалниот пробив и успешните кариери на многу рапери, меѓу кои на Снуп Дог, Еминем, Фифти Сент и Гејм. Оттука, тој се смета за клучен поединец кој придонел во популаризацијата на џи фанкот, рап жанр кој се одликува со бавни фанк ритми и текстови кои говорат за гангстерскиот живот.
1 Музичка кариера
Д-р Дре е роден во 1965 година. Својата музичка кариера ја почнал како член на ''World Class Wreckin' Cru'', група која изведувала старошколски хип-хоп (''Old School Hip Hop''). Потоа го основал во култниот состав N.W.A, чии текстови биле препознатливи по експлицитниот приказ на уличното насилство и пресметките помеѓу градските банди. Поради непремостливите недоразбирања со Изи-И (исто така член на N.W.A), Дре продолжил како соло изведувач потпишувајќи за „Дет Роу Рекордс“. Таму, неговата кариера нагло отишла по нагорна линија, а стекнал и голема популарност поради неговите соработки со Тупак Шакур и Снуп Дог.
Неговиот прв студиски соло албум „Хрионика“ (''The Chronic'') се смета за обележје на рапот од западниот дел на Америка, а заедно со деби албумот на Снуп Дог „Догистајл“ (''Doggystyle''), тој ги отворил вратите за поширока прифатеност на хип-хопот како суб-култура на целата територија на САД. По издавањето на вториот албум ''2001'' своето внимание го насочил кон пронаоѓање нови лица на хип-хоп сцената.
Во таа смисла, Д-р Дре најпрво потпишал договор со Еминем и му помогнал да оствари блескава кариера. Истовремено, Д-р Дре ги компонирал битовите за најголем дел од песните на албумите ''Marshall Mathers LP'' и ''The Eminem Show'', кои потоа станале најпродавани плочи од овој жанр на сите времиња во САД и во Канада. Во 2002 година, Д-р Дре потпишал договор со Фифти Сент, а потоа и со Гејм, рапери со кои забележал задоволителен успех.
''Detox'' би требало да биде третиот и последен негов студиски албум, чиј датум на објавување првично беше најавен за 2011, но поради презафатеност на Дре со други музички проекти, сѐ уште не е издаден.
2 Бизнис активности
Д-р Дре е основач и извршен директор на продуцентската куќа „Афтермат“ (''Aftermath''), а претходно работел во „Дет Роу Рекордс“ (''Death Row Records''). Своевремено, според Форбс, тој бил третиот најбогат хип-хоп музичар во САД, со имот од 250 милиони долари. Д-р Дре ја поседувал марката на слушалки и звучници „Битс бај доктор Дре“, која ја основал заедно со претседателот на дискографските куќи „Интерскоп-Гефен-А&M“ (''Interscope-Geffen-A&M''), Џими Ајвон. Подоцна, оваа фирма била откупена од „Епл“ за три милијарди долари, со што богатството на Д-р Дре наеднаш пораснало за 350 милиони долари, така што во 2013 година неговото богатство се зголемило на вкупно 620 милиони долари. На тој начин, тој станал најбогатиот хип-хоп музичар во светот, претекнувајќи ги Џеј Зи и Пи Диди.
Меморија (музичка група)

Меморија — македонска музичка група основана во 1984 година. Во почетокот свиреле поп-рок. Основачи на групата се гитаристот Душан Трпковски - Ринго и Петар Георгиевски - Камиказа и Димитар Богданов (свирел бас гитара).
Во првите години од работата групата често ги менуваше членовите, но со демо албумот отпеан со првиот вокал Зоран Или-Зоци излегува и хитот „Нена". Подоцна имаат концерти во Скопје. Ринго и Зоран ја напуштаат Меморија и со нови членови се снима деби студискиот албум ''Оган под ѕвездите''. Групата го снимила во состав: Апостол Поце Икономов (вокал), Георгиевски (бас), Антонио Димитриевски (тапани), Дејан Кузмановски и Валентино Скендеровски (клавијатури), Ицо Јовковски и Бане Поповиќ (гитари). Продукцијата беше на Валентино Скендеровски кој по кратката работа со Леб и сол се вратил во групата. Ова беше првиот студиски албум кој го објави Музичката и касетна продукција на Радио Телевизија Скопје (МКП РТС или сегашна МКП МРТ).
На следната плоча ''Октомвриски дождови'' ја објавија обработката на песната „Македонија“ од репертоарот на групата Тајм и Дадо Топиќ. Концертната плоча ја снимаат на 27 октомври 1991 година во скопскиот ноќен клуб „Хард рок“. По смената на вокалистот (на местото на Поце запеа Ристо Самарџиев) Меморија направи неколку снимки на старите песни. Темите: „Дирлада“, „Дек' си бе цимер“ (од репертоарот на групата Пеницилин) кои беа дел од нивниот последен студиски албум - Меморија 5.
1 Дискографија
*''Оган под ѕвездите'' (студиски албум) (1989)
*''Октомвриски дождови'' (студиски албум) (1991)
* Меморија Live (албум во живо) (1991)
*''Зошто боже?'' (студиски албум) (1993)
*''Меморија 5'' (студиски албум) (1995)
* ''Балади Меморија" (албум во живо) (2017)
* "Меморија и Пријателите" (албум во живо) (2022)
Кифхојзерланд

Кифхојзерланд (|Kyffhäuserland) — општина во округот Кифхојзер, во Тирингија, Германија. Била создадена на 31 декември 2012 со спојување на поранешните општини Бадра, Бенделебен, Гелинген, Гинзероде, Хахелбих, Ротлебен, Зега и Штајнталебен.
1 Географија
1.1 Местоположба
Општината се наоѓа во средишниот дел на округот Кифхојзер. На север се граничи со покраината Саксонија-Анхалт. На исток општината се граничи со градот Бад Франкенхаузен, а на запад се граничи со окружниот град Зондерсхаузен, како и со градот Херинген. На југ се граничи со градот Кинделбрик во округот Земерда, општината Требра и градот Гросенерих, како и општината Обербеза.
Со само околу 30 жители на километар квадратен, општината припаѓа на најслабо населените области во Тирингија. Со Хајнлајте на југ, Кифхојзер на исток и Виндлајте на запад, општината се граничи со три ридски масиви. Поголема река во општината е Випер, која тече низ местата Хахелбих, Гелинген, Зега и Гинзероде.
1.2 Општински единици
Општината се состои од местата Бадра, Бенделебен, Гелинген, Гинзероде, Хахелбих, Ротлебен, Зега и Штајнталебен, кои претходно биле поранешни општини. Исто така, во општината влегуваат и местата Папирмиле, Шерзен, Ратсфелд и Кифхаузен.
Арво Пјарт

Арво Пjaрт (роден на ) е естонски композитор на класична и религиозна музика. Уште од раните 1970-ти години, Пjaрт работи на минималистичкиот стил кој тој го формализира на свој сопствен начин, нарекувајќи го „тинтинабули“. Неговата музика исто така е инспирирана од Грегоријанското пеење, често асоцирана со движењето „Нова Едноставност“.
Пjaрт е роден во Пајде, Естонија. По долгогодишната борба со Советскиот Сојуз, службените лица го протеруваат него и неговата жена заедно со двата сина во 1980 година. Најпрвин се преселува во Виена, каде што се стекнува со австриско државјанство, а потоа се преселил во Берлин во 1981 година. Се вратил во Естонија на почетокот на 21 век, но денес живее помеѓу Берлин и Талин.
Бенџамин Бритен

Едвард Бенџамин Бритен, Барон Бритен (|Edward Benjamin Britten, Baron Britten; 22 ноември 1913 – 4 декември 1976) — англиски композитор, диригент и пијанист. Бил значаен деец во британската музика на XX век. Напишал музика во многу жанрови, од музика за филм до опера. Меѓу неговите најпознати дела се издвојуваат „Питер Грајмс“ (''Peter Grimes'', 1945) „Воен реквием“ (''War Requiem'', 1962) и „Водич низ оркестарот за младите“ (''The Young Person's Guide to the Orchestra'', 1945).
Роден во Лоустофт, Сафолк како син на стоматолог, Бритен покажува исклучителна надареност уште од рана возраст. Неговото прво јавно изложување е со хорското акапелно дело „Се роди машко дете“ (''A Boy Was Born'') од 1934 година. Со премиерата на „Питер Грајмс“ во 1945, се стекнува со меѓународно признание и слава . Во наредните девет години, пишува шест опери, станувајќи еден од водечките композитори на опери на XX век.
Бритен се интересира за најразлични форми, создавајќи важни оркестарски, хорски, гласовни (повеќето од нив напишани за неговиот животен партнер, тенорот Питер Пирс), камерни и инструментални, како и музика за филм. Тој покажува огромен интерес во компонирањето на музика за деца и аматерски изведувачи и бил истакнат пијанист и диригент.
Заедно со Пирс и либретистот и продуцент Ерик Крозиер, Бритен го основа Алдебуршкиот музички фестивал и е одговорен за градењето на концерниот дом „Снејп Малтингс“.
Во 1964 г. бил назначен за странски член на Српска академијата на науките и уметностите (САНУ)
Канал 5+

Канал 5 плус е поранешен сателиски канал во Република Македонија во сопственост на Канал 5 телевизија. Каналот почна со работа во 2010 година. Моментално сигналот се емитува на Еутелсат 16A и Интелсат 901 до гледачите од Европа, САД, Канада и Австралија.
1 Емисии
* Зевзекманија
* Во Центар
Патка превез

Патка превез (''Netta rufina'') е голема нуркачка патка. Нејзините живеалишта се мочуриштата и езерата во јужниот дел на Европа и Средна Азија, а зимата ја преседуваат во Индискиот Потконтинент и Африка. Тие се донекаде и преселници, а северните птици презимуваат само во јужна Африка.
Патката превез ја има и во Македонија.
1 Опис
Возрасниот мажјак е претпознатлив по неговата заоблена, портокалова глава, црвен клун и црни гради, крилјата им се бели, грбот кафеав, а опашката црна.
Женките се претежно бледо кафеави со црна позадина и белузлаво лице. Овој вид птици се прекрасни, формираат големи јата во зима, но често се мешаат со другите нуркачки патки како што се црвеноглавиот кожувар.
2 Исхрана
Овие патки главно се хранат преку нуркањето, а највеќе јадат водни растенија.
3 Размножување
Патката превез гради гнездо покрај езера со бујна вегетација и несат околу 8-12 бледо зелени јајца.
Тие се најбројни околу области на Англија, вклучувајќи го и Глостер, Оксфордшир и Нортемптоншир. Патката превез е еден од видовите на кои се однесува Договорот за заштита на африканско-евроазиските миграторни водни птици (AEWA).
Црн кожувар

Црниот кожувар или норка (''Aythya nyroca'') е средно голема водна птица од редот гусковидни, од семејството на патките. Таа е евроазиска птица која ја има и во Македонија.
1 Живеалиште
Црниот кожувар е птица преселница која е распространета во Европа и Азија, а презимува во северна Африка и јужните делови на Азија. Се населува крај слатководните езера, бавните реки, мочуриштата и густо обраснатите делови со водни растенија.
2 Опис
Црниот кожувар тежи меѓу 400 и 700 гр, долг е 40-46 см, распонот на крилјата му е 65 см. Плива и нурка многу добро.
Возрасниот мажјак има црн грб и бели очи. Белиот дел под опашката помага овој вид да се разликува од сличните видови. Женките се слични, со црн грб, и малку посветло кафена боја на телото, но со темни очи.
Овие птици формираат големи јата во зима и најчесто се мешаат со други патки.
2.1 Исхрана
Овие птици се хранат со нуркање, претежно навечер. Јадат подводни растенија, мекотели, водни инсекти и мали риби.
2.2 Размножување
Гнездото го прават во непосредна близина на водата, често на мали островчиња или на купчиња од стара трска. Се снесуваат 6-14 жолто-зеленикави јајца. Женката ги лежи 25-28 дена, а кога ќе се испилат се доста развиени и можат да се движат и хранат самостојно. Одгледуваат само едно легло годишно.
Црниот кожувар е заштитен со Договорот за заштита на евроазиските миграторни водни птици (AEWA).
Дебелоклуна чучурлига

Дебелоклуната чучурлига спаѓа во редот на врапчевидните, во семејството на чучурлигите.
Ја има во Македонија.
1 Распространетост
(''Melanocorypha calandra'') живее во предели со умерена клима покрај Средоземното Море, источно преку Турција до северниот дел на Иран и југот на Русија. Источно од овие предели може да се најде нејзината роднина ''Melanocorypha bimaculata''.
Најзастапени се на западната граница од нивното протегање, но руската популација на оваа врапчевидна птица е сè повеќе преселничка, се движат сè подалеку на југ во зима, сè до Арапскиот Полуостров и Египет. Многу ретко се среќаваат во западна Европа.
2 Опис
Ова е голема, енергична чучурлига, со полно, набиено тело, и е долга 17,5-20 см. Овие птици се речиси незабележителни кога се на земја, со своите сивкасто-кафеави линии одозгора и бели одоздола, и големи бели шарки кај градниот предел. Имаат голема бела веѓа. Крилата им се кратки и заоблени, лета брзо и добро. Во лет ги прикажуваат своите широки крилја, кои се црни одоздола, и кратката опашка со бел врв. Лините на крилјата се разликуваат од нивните западни роднини.
Нозете им се развиени и често се движи по земја одејќи, а не потскокнувајќи, како останатите видови од овој ред.
Гласот им е многу пријатен.
3 Поведение
3.1 Исхрана
Оваа птица претежно живее во степи. Како и другите чучурлиги, многу често е на земја. Таму ја бара својата храна која се состои од семиња, инсекти и мали безрбетници. Во однос на другите чучурлиги повеќе претпочита растителна исхрана.
3.2 Размножување
Гнездата ги поставуваат на земја, во средно висока трева. Снесуваат 4-5 јајца со точки. Благодарение на маскирните бои и на јајцата и на птиците, како и заради нивната внимателност, тешко можат да се забележат, дури може да згазнеме на нив. Пилињата се испилуваат со ретки пердувчиња и целосно беспомошни. Родителите ги хранат со инсекти. Младенчињата се развиваат многу брзо, па за малку повеќе од една недела го напуштаат гнездото.
4 Меѓу луѓето
Огласувањето на дебелоклуната чучурлига е многу слично на небесната чучурлига, многу пријатно за човечкото уво, па затоа таа била најпозната домашна птица. Се спомнува во една тосканска поговорка ''"Canta come una calandra"'', или ''"Таа пее како чучурлига"'', и во Шпанска балада ''"Romance del prisionero"'', каде што единствено по нејзината песна затвореникот знае кога денот смрачил.
5 Наводи
***
Шумска чучурлига

Шумската чучурлига е единствена од семејството на чучурлигите во родот ''Lullula''. Спаѓа во редот на врапчевидните птици.
Ја има во Македонија.
1 Распространетост
Шумските чучурлиги се простираат во поголемиот дел на Европа, средниот исток на Азија и планините на северна Африка. Оние што живеат во посеверните и постудени предели се птици преселници. Живее во планински предели, а претпочита борови шуми.
2 Опис
Должината на телото е околу 15 см, распонот на крилјата 30 см и тежи околу 25 гр. Перјата и се карактеристични за родот - маскирни со кафени, црни и жолти нијанси. И таа, како другите чучурлиги оди по земјата, а не потскокнува. Нема изразен полов диморфизам, односно половите не се разликуваат. За време на парење, лета пеејќи, над 100 м надморска височина.
3 Гнездење
Гнездото го прават на земја, добро сплетено од суви треви. Несат 4-6 бели, но испркани со кафени, сиви и црни точки, јајца, со големина
21х16 мм. Ги инкубираат 13–15 дена, а потоа младенчињата се развиваат брзо и по околу 14–15 дена го напуштаат гнездото. Родителите ги хранат претежно со инсекти. Годишно може да одгледаат 2 легла.
4 Наводи
:2
:3
:4
5 Дополнителна литература
* Lidster, James (2007) ''Birdwatch''
Алпска ушеста чучурлига

Алпската ушеста чучурлига спаѓа во видот ''Eremophila'' од семејството на чучурлигите.
Ја има во Македонија.
1 Опис
Како и другите чучурлиги, тие се тешко забележливи на земја, со своите кафено-сиви пердуви горе и побледи пердуви одоздола, со карактеристични црно-жолти линии на главата и вратот. Лете мажјакот има црни пердуви, кои му штрчат од главата како рокчиња.
Должината на телото им е околу 18 см, а тежат 35-40 гр. Ноктот на задниот прст на ногата им е прав и долг. Клунот им е многу краток.
2 Распространетост и живеалиште
Алпската ушеста чучурлига е распространета во северна Америка, северна и југоисточна Европа и Азија. Исто така, има изолирана популација на висорамнината во Колумбија. Северните популации од овие врапчевидни птици се миграциони, движејќи се јужно во зима.
Оваа птица е прилагодена за живот на отворено земјиште, а сака да живее на рамнини и планини. Во Македонија се постојани жители. Во Америка, каде што нема други чучурлиги за да се натпреварува со нив, живеат на обработливи земјишта или на фарми, во пустини, голф терени и авионски писти.
3 Поведение
Иако добро лета, оваа чучурлига живее претежно на земја хранејќи се со инсекти и семиња.
3.1 Гнездење
Гнездото го прават на земја и снесуваат 2-5 јајца испрскани со кафени и сиви точки. Малечките се испилуваат со ретки пердувчиња и целосно беспомошни, па родителите ги хранат со инсекти. Младенчињата брзо се развиваат и го напуштаат гнездото за десетина дена.
3.2 Статус и конзервација
Во западна Северна Америка, алпската ушеста чучурлига често страда од турбините на ветерниците.
Гројсен (општинска заедница)

Гројсен (|Greußen) — општинска заедница во округот Кифхојзер, во сојузната покраина Тирингија, Германија. Седиштето на општинската заедница е во градот Гројсен.
Општинската заедница Гројсен се состои од следниве општини:
# Клинген
# Гројсен
# Гросенерих
# Нидербеза
# Обербеза
# Топфштет
# Требра
# Васерталебен
# Вестгројсен
Полска чучурлига

Полската чучурлига или цуцул e мала птица од врапчевидниот ред, од семејството на чучурлигите.
Ја има во Македонија.
1 Распространетост
Оваа чучурлига живее во Европа и Азија и на планините на северна Африка. Азиските птици се појавуваат како скитници во Алјаска, a се имаат појавено и на Хаваите, северозападна Америка, источна Австралија и Нов Зеланд.
2 Опис
Полската чучурлига е долга 16 до 18 см со распон на крилјата 35 см и тежи околу 37 гр. Ноктот на задниот прст на ногата е долг и заострен. Оди по земјата, а не потскокнува, исто како другите чучурлиги. Нема изразен полов диморфизам, односно не се разликуваат мажјаците од женките. Слично на другите чучурлиги и оваа е со кафени пердуви на грбот, а посветла е одоздола.
Во лет се гледаат кратката опашка и кратките широки крилја. Опашката и задниот раб од крилјата се бели, кои се видливи кога птицата одлетува,но не кога се упатува кон набљудувачот. Има цврсти нозе и троши време на земјата барајќи семиња, вклучувајќи и инсекти во сезоната за гнездење.
3 Поведение
3.1 Гнездење
Ова е птица сака отворено обработливо земјиште и топлина. Прави гнездо од трева на земјата,скриено меѓу растителноста. Понекогаш се вгездува во папрати, користејки ги за покривање. Генерално, гнездата се многу тешки за наоѓање. Снесуваат 3 до 6 јајца во јуни. Второ или трето легло може да се започне подоцна во годината. Јајцата се жолтеникаво-бели со кафеаво-виолетови точки со димензии 23х16 мм. Ги лежат 12–14 дена. Малечките се развиваат исклучително брзо и по 9–11 дена го напуштаат гнездото. Родителите ги хранат со инсекти.
3.2 Пеење
Песната на чучурлигите е многу милозвучна, а мажјаците имаат малку поголеми крилја кои им овозможуваат да лебдат во воздух, дури и на висини над 100 метри. Тоа ги привлекува женките. Нивната песна трае 2-3 минути, а тогаш птицата која пее може да се појави како точка на небото гледано од земјата.
4 Статус
Во В.Британија, бројот на полските чучурлиги се намалил во текот на последните 30 години. Сега се само 10% од бројот кои биле присутни пред 30 години. Друштвото за заштита за птици покажа дека овој масовен пад на бројот е главно од промените во земјоделството и користење на пестицидите. Но, преземени се марки и англиските фармери сега се охрабрени и платени да создадат биоразновидноста за подобрување на живеалиштето на евроазиската поларна чучурлига.
5 Во културата
Кога ќе се каже чучурлига, без посебно означување за кој вид се работи - тогаш мислиме на оваа, планинска чучурлига.
Во англискиот јазик "skylark" (чучурлига), се користи во значење на ''занаетчија'', а први започнале да го користат морнарите со значење на шегаџија, практичен шегаџија, некој што знае да прави трикови.
6 Дополнителна литература
* Lidster, James (2007) ''Birdwatch''
Јосиф Даскалов

Јосиф Даскалов (, - , Подрум Кале, Турција) — македонски револуционер, учесник во македонското револуционерно движење, член и раководител на Македонската револуционерна организација.
1 Животопис
Даскалов е роден во 1868 година во Кратово, тогаш во Отоманското Царство. Завршил IV класа во педагошкото училиште во Ќустендил и станал учител, како и неговиот татко учителот Димитри. Предавал во Скопје, Кратово и на други места. Во 1894 година станал член на Македонската револуционерна организација, бил заколнат од Гоце Делчев и бил главен организатор на комитетите во Кратовско.
Во 1897 година започнала т.н Виничка афера во текот на која Јосиф бил уапсен и тешко мачен, за да ги открие своите соучесници. На 26 декември, Јосиф успеал да издејствува излегување на занданата под придружба, под изговор дека ќе им ја предаде архивата на локалниот комитет, и се фрлил од Радиниот мост, но преживеал. Христо Силјанов истакнува:
Бил осуден на 6 години затвор и бил затворен на островот Родос. Во август 1902 година бил ослободен. Подоцна бил испратен во Подрум Кале, а таму во 1909 година бил отруен .
Мала чучурлига

Малата чучурлига (''Calandrella brachydactyla'') е мала врапчевидна птица. Се размножува во јужна Европа, северозападна Африка, и низ умерениот појас на Азија од Турција и јужна Русија сè до Монголија. Оваа птица понекогаш ја мешаат со ''дебелоклуната чучурлига''.
За време на преселбата тие формираат големи јата кои летаат синхронизирано, а понекогаш формираат и помали јата.
Малата чучурлига ја има и во Македонија.
1 Опис
Чучурлигите формираат поголема група. Оваа мала бледа чучурлига, е помала од другите чучурлиги.
Има темни сивкасти линии горе, и бели долу, и има цврст шилест клун кој е розовкаст со сив завршеток.
Малата чучурлига има бледа веѓа, темна шарки на двете страни од вратот и темна опашка. Некои птици во западниот регион имаат црвенкасто-кафеава круна. Половите се слични. Некои подвидови како ''longipennis'' се побледи од ''dukhunensis'' кој, исто така, има пократок клун. Во зима тие летаат во големи и компактни јата кои летаат синхроизирано. Потребно е многу внимание за да се разликува оваа чучурлига од другите слични на неа како чучурлигата ''Calandrella'' и ''Calandrella rufescens''.
Малата чучурлига се размножува во Европа (Иберија, Франција, Италија, Балканскиот Полуостров и Романија) а зимува во Африка. Подвидот ''hungarica'' се размножува во јужните делови на Европа додека ''rubiginosa'' се размножува во северозападна Африка. Подвидовите ''hermonensis'' (понекогаш вклучувајќи го и ''woltersi'') се размножуваат во Турција, Сирија и Египет. Подвидот ''artemisiana'' некои ја сметаат за иста со ''longipennis'') се размножува во Мала Азија а зимува во југозападна Азија. Подвидот ''longipennis'' се размножува во Украина, Монголија и Манџурија, а зимува во Јужна Азија, во посувиот дел од северозападна Индија, додека ''dukhunensis'' се размножува на Тибетската Висорамнина, а зимува најчесто во полуостровскиот дел на Индија.
Песната им варира помеѓу суво црцорење и поразлична, имитирачка песна. Јатата во утринските часови често летаат заедно до нивните омилени места за да се напојат. Навечер јатата се собираат во купче во мали вдлабнатини во дрвата.
2 Распространетост и живеалиште
Сите, освен некои од појужните популации се преселници, преселувајќи се во зимите јужно до јужниот крај на Сахара и Индија. Овие видови доста често лутаат до северна и западна Европа на пролет и есен. Оваа популацијата се размножува во зима во Ибериска Пенсилванија, јужно од Сахара во Африка. Одат таму бидејкќи ја претпочитаат жетвата која расте таму и сувите пасишта со кратки грмушки додека сличната чучурлига ''calandrella rufescens'' ги претпочита посувите делови.
Ова е една од видовите птици кои сакаат суви отворени места и култивација. Се гнезди на земја, и сенсува 2-3 јајца. Неговата исхрана се состои од семиња и инсекти, особено во сезоната за парење.
Во колонијална Индија, овие чучурлиги биле ловени за исхрана како и ''Emberiza hortulana''.
Малите чучурлиги посетуваат делови од Јужна Азија во големи јата за време на зимата и понекогаш се привлечени од областите со кратка трева покрај аеродромите и многу често се изложуваат на опасност од воздухопловството.
Обичен галеб

Обичниот галеб — вид птица од семејството галеби (''Laridae''). Го има во Македонија.
1 Опис
Возрасниот обичен галеб личи на трипрстиот галеб. Расте до 43 см и достигнува распон на крилјата од околу 120 см. Тежок е меѓу 300 и 350 гр. Пердувите му се бели, а горната страна на крилјата им е обоена во сиво. Врвовите на крилјата им се црно-бели, додека клунот и нозете, зеленкасто жолти. Младите птици дури во третата година ги добиваат тие бои. Пердувите на мажјаците и женките не се разликуваат. Обичниот галеб може да доживее до 25 години. Огласувањето им звучи како „киеее“ или „киааа“.
2 Живеалиште
Обичните галеби најчесто живеат на бреговите на морињата, а само ретко можат да се видат на бреговите на слатките води. Распространети се во Северна Европа и Средна Европа. Некои обични галеби ја поминуваат зимата покрај вода, или се селат во Јужна Европа сè до брегот на Северна Африка.
3 Исхрана
Обичните галеби се хранат со риби. Покрај рибите, јадат и црви, инсекти, делови од растенија и отпадоци. Како и другите галеби, доѓаат на зелени површини и полиња, и јадат сè што е хранливо.
4 Размножување
Половата зрелост настапува околу третата година. Времето на размножување кај обичните галеби е од мај до јули. Обичните галеби се вгнездуваат во колонии. Гнездото го прават на сува земја со мала вегетација, за родителите да имаат отворен поглед на околината. Растојанието од гнездо до гнездо е меѓу 5 и 20 метри. Женката најчесто снесува 3 јајца во гнездото направено од растенија. Родителите лежат на јајцата 23 до 28 дена, додека да излезат малите галеби. За време од четири до пет недели од изведувањето, галебите можат да летаат.
5 Наводи
* "National Geographic" ''Field Guide to the Birds of North''''America'' ISBN 0-7922-6877-6
*'' Seabirds, an Identification Guide'' by Peter Harrison, (1983) ISBN 0-7470-1410-8
Топфштет

Топфштет (|Topfstedt) — општина во округот Кифхојзер, во сојузната покраина Тирингија, Германија.
1 Географија
1.1 Местоположба
Топфштет се наоѓа на Тириншката Котлина. Местото се наоѓа околу 40 километри североисточно од покраинскиот главен град Ерфурт и 18 километри јужно од окружниот град Зондерсхаузен
1.2 Општински единици
Општината се состои од Нидертопфштет и Обертопфштет. Обете места се оддалечени едно од друго околу еден километар.
Васерталебен

Васерталебен (|Wasserthaleben) — општина во округот Кифхојзер, во сојузната покраина Тирингија, Германија.
1 Географија
1.1 Местоположба
Васерталебен се наоѓа на Тириншката Котлина. Низ селото тече реката Хелбе. Железничката линија Ерфурт-Нордхаузен поминува низ долината.
Клинген

Клинген (|Clingen) — мал град во округот Кифхојзер, во сојузната покраина Тирингија, Германија. Се наоѓа 16 километри југоисточно од окружниот град Зондерсхаузен и 30 километри северно од покраинскиот главен град Ерфурт.
Се наоѓа на реката Хелбе и заедно со соседните места Вестгројсен и Гројсен претставуваат една населена единица со околу 5.400 жители.
1 Географија
Клинген се наоѓа во долината на Хелбе, која тука поминува во три ракави: низ градот Саксонска Хелбе, додека северно од него Шварцбуршка Хелбе. Помеѓу обете водотеци поминува Штајнграбен. На 10 километри северно се наоѓа нискиот ридски масив Хајнлајте.
2 Историја
Клинген бил првпат споменат околу 900 година и во 1282 година ги добил градските права.
3 Политика
Градот припаѓа на општинската заедница Гројсен од 1993 година.
3.1 Градски совет
Градскиот совет има дванаесет членови и бил избран на општинските избори на 26 мај 2019 година, што довело до следнава распределба:
Партија / Листа, Удел, Места
CDU, 73,3 %, 9
Левица, 17,8 %, 2
NPD, 5,6 %, 1
SPD/GfC, 3,3 %, 0
4 Галерија
Гројсен

Гројсен (|Greußen) — мал град во округот Кифхојзер, во сојузната покраина Тирингија, Германија. Се наоѓа 17 километри југоисточно од окружниот град Зондерсхаузен и 29 километри северно од покраинскиот главен град Ерфурт.
Градот претставува административно седиште на истоимената општинска заедница.
1 Географија
1.1 Местоположба
Градот Гројсен се наоѓа на подножјето на ридскиот масив Хајнлајте. Железничката линија Ерфурт–Нордхаузен поминува низ самиот град.
1.2 Градски единици
Гројсен се состои од самото градско јадро на Гројсен и местото Грининген.
2 Политика
Градот Гројсен е член и седиште на општинската заедница Гројсен.
2.1 Градски совет
Градскиот совет на Гројсен има 16 членови и бил избран на општинските избори на 26 мај 2019 година, што довело до следнава распределба:
Партија, SPD CDU NPD Вкупно
Sitze:, 9 места, 6 места, 1 место, 16 места
Stimmenanteil:, 57,8 %, 36,8 %, 5,3 %, 100 %
2.2 Градоначалник
Градоначалник на градот Гројсен е Рене Хартнауер.
2.3 Збратимени градови
Гројсен е збратимен со следниве градови:
* Кројсен, Германија
3 Галерија
Бјерн Лекеманс

Бјерн Лекеманс (|Björn Leukemans; р. ) — поранешен белгиски професионален друмски велосипедист, кој возел професионално во периодот 2000-2015 година.
Во 2008 година, Лекеманс бил суспендиран поради допинг кога користел вештачки тестостерон. Во 2009 ѝ се приклучил на екипата .
Лекеманс му се приклучил на за сезоната 2014, откако неговата мината екипа, , се распаднала на крајот на сезоната 2013. Лекеманс се повлекол од велосипедизмот во 2015 година.
1 Достигнувања
;1999
: 1. Етапа 2 Вуелта а Навара
: 2. Национално друмско првенство под 23 години
: 3. Зесбергенпрејс Харелбеке
: 5. Хаселт-Спа-Хаселт
: 7. Зелик-Галмарден
: 9. Флеш Намуроас
;2000
: 1. Етапа 2 Декра Опен Штутгарт
: 2. Краен пласман Тур де Валони
: 6. Дуривенкурс Оверејсе
;2001
: 2. ГП Џеф Шеренс
: 3. ГП СТад Вилворде
: 5. Зелик-Галмарден
: 7. Шал Селс-Мерксем
: 8. Гран при д’Исберг
: 9. Шелдепрејс
: 9. Крас Авернас
;2002
: 4. Краен пласман Тур де Валони
: 5. Краен пласман Курс де ла Солидарите Олимпик
::1. Етапа 3
: 5. Коле-По де Лоара
: 5. Венендал-Венендал
: 6. Друивенкурс Оверејсе
;2003
: 4. Трка околу Дренте
: 5. Брисел-Ингоигем
: 10. Класик Харибо
;2004
: 1. Етапа 5 Трка околу Белгија
: 3. ГП Стад Зотегем
: 4. Трка околу Келн
: 4. Полинорманд
: 5. Класика де Алмерија
: 6. Трка околу Франкфурт
: 9. Рут Адели
;2005
: 2. ГП Џеф Шеренс
: 2. ГП де Валони
: 7. Амстел Голд Рејс
;2006
: 5. ГП д’Увертир ла Марселеза
: 5. Трка околу Франкфурт
: 6. Џиро дел Пиемонт
;2007
: 1. Етапа 4 Трка околу Австрија
: 4. Париз-Рубе
: 4. Друивенкурс Оверејсе
: 7. Брабант Пејл
: 9. Хале-Ингоигем
: 10. ГП де Валони
;2009
: 3. Ле Самин
: 4. Брабант Пејл
: 6. Хале-Ингоигем
: 7. Краен пласман Етоал де Бесеже
::1. Етапа 4
: 8. Трка околу Фландрија
: 10. Краен пласман Тур ду Лимузен
;2010
: 1. Друивенкурс Оверејсе
: 2. Дварс дор Вландерен
: 4. Трка околу Фландрија
: 4. ГП Џеф Шеренс
: 6. Краен пласман Трка околу Луксембург
: 6. Париз-Рубе
: 6. ГП де Валони
: 7. Краен пласман Стер Електротур
: 7. Е3 Прејс Вландерен
: 7. Брабант Пејл
;2011
: 1. Краен пласман Тур ду Лимузен
::1. Етапа 1
: 1. Друивенкурс Оверејсе
: 2. Брабант Пејл
: 3. Краен пласман Трка околу Белгија
: 3. ГП де Валони
: 6. Гран при Квебек
: 7. Трка околу Фландрија
: 7. Амстел Голд Рејс
: 9. Краен пласман Трка околу Луксембург
: 9. Лиеж-Бастон-Лиеж
;2012
: 1. Друивенкурс Оверејсе
: 3. ГП де Валони
: 4. ГП Џеф Шеренс
: 6. Гран при Монтреал
: 7. Париз-Бурж
: 7. Париз-Тур
: 8. Краен пласман Сиркут де Лорена
;2013
: 1. Друвенкурс Оверејсе
: 2. Бинше-Шиме-Бинше
: 3. Брабант Пејл
: 5. Хестсе Пејл
: 6. ГП Импанис-Ван Петегем
: 7. Амстел Голд Рејс
: 9. ГП д’Увертир ла Марселеза
: 10. ГП Кантон Аргау
;2014
: 1. Етапа 1 Тур де Лимузен
: 2. Краен пласман Тур ди Лимузен
::1. Етапа 1
: 4. Дрејвенкурс Оверејсе
: 5. Брабантсе Пејл
: 6. Краен пласман Тур де Пикарди
: 9. Трка околу Фландрија
: 9. Бриселски велосипедски класик
: 9. ГП Импанис-Ван Петегем
: 10. Краен пласман Трка околу Луксембург
;2015
: 1. Ронде ван Лимбург
: 1. ГП Џеф Схеренс
: 1. Стадспрејс Герардсберген
Аголно растојание

Во геометријата и тригонометријата и сите природни науки како астрономијата, геофизиката итн., аголното растојание (аголна оддалеченост, привидно растојание или привидна оддалеченост) помеѓу два предмета кога се набљудуваат од трето место е големината на аголот помеѓу двете замислени линии што се протегаат од набљудувачот кон предметите. Така, аголното растојание е исто што и агол, но името подразбира (често големо и непознато) линиеарно растојание помеѓу предметите (како астрономски објекти, гледани од Земјата).
1 Изразување
Бидејќи аголното растојание е поимовно истоветно со аголот, тоа се изразува со истите единици како степени или радијани и се мери со гониометри или оптички направи посебно предвидени да мерат агли при дадена насоченост (како што е телескопот).
2 Равенка
Пресметката на аголното растојание во лачни секунди кај двојните ѕвездени системи, вонсончевите планети, објекти од Сончевиот Систем и другите астрономски објекти се врши со орбитално растојание (голема полуоска) и ае поделено на ѕвезденото растојание во парсеци.
:<math>\theta = \frac {a}{D} </math>
3 Поврзано
* Илјадинка
* Градијан
* Часовен агол
* Аголна големина
* Привидна величина
4 Наводи
*
Цуцул-чучурлига

Цуцул-чучурлигата (''Galerida cristata'') е распространета низ Евроазија, до Индија и Кина, и во Африка. Ја има и во Македонија.
Спаѓа во редот на врапчевидните птици, семејството на чучурлигите.
1 Опис
Како и другите чучурлиги, и оваа е мала птица со должина на телото 17-18 см, распон на крилјата 34 см, и тежина од 45 грама. Перјата и се шарени со темно и светлокафени, црни и жолти бои. Долниот дел е бел. Карактеристично за овој вид е цуцулката на главата, по што го добила и името. Таа ја поткрева цуцулката кога се додворува, пее и кога се бори за својата територија.
Половите не се разликуваат многу. Летаат убаво, а на земјата одат без потскокнување. Кога летаат им се гледа црвеникавата боја под крилата.
2 Распространетост и живеалиште
Цуцулестата чучурлига е широко распространет вид, кој се среќава во цела Европа, Азија и Африка. Тие не се преселници, освен популациите од најсеверните делови.
Живее на отворени, суви, тревнати подрачја. Исто така, се среќава покрај патиштата, железниците, пристаништата и аеродромите.
3 Исхрана
Храната си ја бара на земја, и јаде мали инсекти, семиња, црвчиња и сл.
4 Размножување
Исто како другите чучурлиги, цуцулестата гнездото го прави на земја. Снесува 3-5 бели јајца, испрскани со сиви, црни и кафени точки. Размерот им е 22х17 мм. Ги лежат 12-13 дена, а малечките се развиваат брзо, па по десетина дена го напуштаат гнездото. Родителите ги хранат со инсекти.
Во периодот на парење, мажјакот лета и ги пее своите карактеристични многу мелодични песни, со потсвиркување, дури и имитирање звуци.
Токму поради нејзиното убаво пеење, понекогаш се чува во домашни услови, а таа го поднесува животот во затворено.
Црква „Св. Марија Магдалена“ - Стар Дојран

Света Марија Магдалена — главна манастирска црква во манастирскиот комплекс Партениј Зографски во дојранското село Стар Дојран, Македонија.
1 Местоположба
Црквата се наоѓа над регионалниот пат 1105, кој минува низ селото Стар Дојран, во непосредна близина на катедралната црква „Св. Илија“, сместена меѓу куќи и до нејзе може да се пристапи од две страни.
2 Галерија
3 Поврзано
* Стар Дојран
* Струмичка епархија
* Струмичко архијерејско намесништво
* Дојранска парохија
Мителцентрум Артерн

Мителцентрум Артерн (|Mittelzentrum Artern) — поранешна општинска заедница во округот Кифхојзер, во сојузната покраина Тирингија, Германија. Седиштето на општинската заедница било во Артерн, иако самиот не бил дел од општинската заедница. Била распуштена во јануари 2019 година.
Општинската заедница Мителцентрум Артерн се состоела од следниве општини:
# Боркслебен
# Гехофен
# Хајгендорф
# Ихштет
# Калбсрит
# Менхпфифел-Николаусрит
# Наузиц
# Рајнсдорф
# Ринглебен
# Фојгтштет
Гросенерих

Гросенерих (|Großenehrich) — мал град во округот Кифхојзер, во сојузната покраина Тирингија, Германија. Се наоѓа 13 километри јужно од окружниот град Зондерсхаузен и 34 километри северозападно од покраинскиот главен град Ерфурт.
1 Географија
1.1 Местоположба
Местата во градското подрачје на Гросенерих се наоѓаат јужно од нискиот ридски масив Хајнлајте. На градското подрачје помеѓу Блидерштет и Отерштет тече реката Хелбе.
1.2 Градски единици
Кон градот Гросенерих припаѓаат десет места.
Место, Жители
Гросенерих, 879
Венигенерих, 136
Ронштет, 183
Отерштет, 214
Блидерштет, 78
Нидершпир, 404
Вестеренгел, 375
Кирхенгел, 314
Холценгел, 259
Фелденгел, 257
''(состојба: 1 јули 2009)''
2 Политика
2.1 Градски совет
Градскиот совет на Гросенерих се состои од 14 члена и бил избран на општинските избори на 26 мај 2019 година, што довело до следнава распределба:
Партија / Листа, Удел, Места
CDU/CDU WG, 36,1 %, 5
Левица-oL, 4,7 %, 1
BI Кирхенгел, 32,6 %, 4
Независни, 26,5 %, 4
2.2 Градоначалник
Градоначалник е Кај Кноблох (Граѓанска иницијатива Кирхенгел). Бил избран на 17 март 2019 година.
3 Галерија
Боркслебен

Боркслебен (|Borxleben) — општина во округот Кифхојзер, во сојузната покраина Тирингија, Германија.
1 Географија
1.1 Местоположба
Боркслебен се наоѓа источно од Кифхојзер, на самата граница со Саксонија-Анхалт. Боркслебен се наоѓа 2 километри источно од Ихштет.
Црква „Св. Константин и Елена“ - Мокрино

Свети Константин и Елена — главна селска црква во струмичкото село Мокрино, Македонија.
1 Местоположба
Црквата се наоѓа во повисокиот дел на селото.
2 Историја
Црквата била изградена во 1874 или 1876 година, при што и двете години се испишани на фасадата на црквата, односно над главниот и споредниот влез на црквата.
3 Архитектура
Градбата на црквата е трикорабна. Црквата е во добра состојба.
Во 2015-2016 година била обновена фасадата со премалтерисување, затворање на тремовите и поплочување на подот.
3.1 Фрескоживопис
Црквата била живописана во 1874 или 1875 година, најверојатно од зографот Анаос од Мелник.
Sидното сликарство е во катастрофална состојба и потребна е негова итна реставрација. Адезионата врска на живописниот слој со малтерот е загубена, со што живописниот слој се распрашува или е во процес на негово лупење. Загубите се околу 50%, простирајќи се по целата површина на ѕидното сликарство, со што се заканува да се загуби целиот живопис.
3.2 Икони и иконостас
Црквата поседува дрвен иконостас.
4 Галерија
5 Поврзано
* Струмичко архијерејско намесништво
* Мокрино
Боговињска Река

Боговињска Река (месно: Голема Река, Пала’а Река) се наоѓа во централниот дел на Шар Планина и има површина на речниот слив од 61,46 км<sup>2</sup>. Настанува со спојување на Слапска Река и Езерска Река, чии изворишни делови на околу 2300 мнв се сметаат за извор и на Боговињска Река. Поточно, Боговињска Река извира од месноста Чубричево на Рудока на надморска височина од 2340 метри, а се влева во Вардар северно од селото Радиовце на надморсак височина од 450 метри, при што има пад на коритото од 1890 метри. Вкупната површина на сливот изнесува 72 км<sup>2</sup>, при што во него спаѓаат Езерска Река која како нејзина изворишна челенка протечува низ Боговињско Езеро и Слапска Река (Смрека) кои по своето составување течат под името Велика Река во која под Ново Село ги примаат утоките Мазелар и Циганска Река, од каде понатаму го носи името Боговињска Река. Течејќи во правец запад-исток се влева во Боговињското Езеро од кое потоа продолжува како негова отока. Понатаму минувајќи низ селата Ново Село и Боговиње се спушта во Полог каде што поминувајќи низ селото Радиовце се влева во Вардар како негова лева притока, со што припаѓа на Егејскиот речен слив.
1 Галерија
Ихштет

Ихштет (|Ichstedt) — село и поранешна општина во округот Кифхојзер, во сојузната покраина Тирингија, Германија. Од 1 јануари 2019 година претставува дел од градот Бад Франкенхаузен.
1 Географија
1.1 Местоположба
Селото се наоѓа на источниот дел од Природниот парк Кифхојзер. Северно од селото се наоѓа покраинската граница со Саксонија-Анхалт. Ихштет се наоѓа 13 километри јужно од градот Зангерхаузен, 9 километри источно од Бад Франкенхаузен и 7 километри западно од Артерн.